Henry Seebohm

Henry SEEBOHM (12a de Julio 1832 – 26a de Novembro 1895) estis angla ŝtalfabrikanto, kaj amatora ornitologo, ovosciencisto kaj vojaĝanto.

Biografio

Li edukiĝis en familio de kvakeroj.

Henry interesiĝis en natura historio en la lernejo kaj plue pasigis tempon studante birdojn en siaj voĵaĝoj. Li vaste veturis vizitante Grekion, Skandinavion, Turkion, kaj Sudafrikon. Liaj ekspedicioj al la Jeniseja tundro de Siberio estis priskribitaj en liaj du libroj, Siberia in Europe (1880) kaj Siberia in Asia (1882), kiuj estis kombinitaj en la postmorta publikaĵo The Birds of Siberia (1901). Liaj ekspedicioj inkludis la malsupran valon de la rivero Peĉora en 1875 kun John Alexander Harvie-Brown kaj viziton al Helgoland en la hejmo de Heinrich Gätke. En 1877 li aliĝis al Joseph Wiggins en Siberio.Woodward, BB (2004). "Seebohm, Henry (1832–1895)". Oxford Dictionary of National Biography. Oxford Dictionary of National Biography. (Reviziita de Yolanda Foote) (online ed.). Oxford University Press. doi:10.1093/ref:odnb/25023

Li estis unu el la unuaj eŭropaj ornitologoj kiuj akceptis la usonan trinoman sistemon por klasigi subspeciojn.

Aliaj gravaj verkoj de Seebohm estis A History of British Birds (1883), The Geographical Distribution of the family Charadriidae (1887), The Birds of the Japanese Empire (1890) kaj A Monograph of the Turdidae (1902, kompletigita de Richard Bowdler Sharpe).

Seebohm heredigis sian kolekton de birdohaŭtoj al la Brita Muzeo. La kolekto kiu estis ricevita en 1896 konsistis el preskaŭ 17 000 specimenoj. Nombraj birdoj estis nomitaj laŭ Seebohm, kiel la griza emuvostulo (nuna Bradypterus seebohmi) fare de Bowdler Sharpe. Krome li mem nomis aliajn birdospeciojn, kiel la Granda fiŝgufo, Ketupa blakistoni.

 Verkoj 
 (1901) The birds of Siberia; a record of a naturalist's visits to the valleys of the Petchora and Yenesei. J. Murray. London.
 (1893) Geographical distribution of British birds
 (1890) The birds of the Japanese Empire. R.H. Porter, London.
 (1890) Classification of Birds.  R.H. Porter, London.
 (1888) The geographical distribution of the family Charadriidae, or, The plovers, sandpipers, snipes, and their allies. H. Sotheran. London
 (1883) A history of British birds, with coloured illustrations of their eggs. R.H. Porter. London. Volume 1 Volume 2 Volume 3 Volume 4
 (1880) Siberia in Europe: a visit to the valley of the Petchora, in north-east Russia. J. Murray, London.
 (1880) Contributions to the ornithology of Siberia

Bibliografio
 Seebohm, Henry; Sharpe, R. Bowdler (1896). Coloured figures of the eggs of British birds. Sheffield: Pawson and Brailsford. pp. v–xiv. 

Referencoj

Kategorio:Anglaj ornitologoj
Kategorio:Anglaj esploristoj